Skotnes ledet kunstskoler, som under apartheid likevel var åpne for afrikanske elever. I 1961 var han med på å danne kunstgruppen Amadlozi. Fra 1979 av bodde og arbeidet han i Kappstaden. Skotnes stilte ut sine arbeider også i utlandet og var fire ganger representert ved biennalene i São Paulo og Venezia. I 2001 besøkte Skotnes Norge etter invitasjon fra NORAD og Norges ambassade i Sør-Afrika. Han stilte da ut arbeider i Bergen og Tromsø.